
 6.2.2020
 BG
 Официален вестник на Европейския съюз
 L 34/43
 РЕГЛАМЕНТ ЗА ИЗПЪЛНЕНИЕ (ЕС) 2020/166 НА КОМИСИЯТА
 от 5 февруари 2020 година
 за подновяване на разрешението за употреба на 6-фитаза, получена от Schizosaccharomyces pombe (ATCC 5233), като фуражна добавка за пилета за угояване, кокошки носачки, пуйки за угояване, патици за угояване, отбити прасенца, прасета за угояване и свине майки и за отмяна на Регламент (ЕО) No 785/2007 (притежател на разрешителното Danisco (UK) Ltd, осъществяващо търговска дейност като Danisco Animal Nutrition и представлявано от Genencor International B.V.)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
 (2)
 С Регламент (ЕО) No 785/2007 на Комисията (2) беше разрешена за срок от десет години употребата на препарат от 6-фитаза, получена от Schizosaccharomyces pombe (ATCC 5233), като фуражна добавка за пилета за угояване, пуйки за угояване, кокошки носачки, патици за угояване, прасенца (отбити), свине за угояване и свине майки.
 (3)
 В съответствие с член 14, параграф 1 от Регламент (ЕО) 1831/2003 притежателят на разрешението подаде заявление за подновяване на разрешението за употреба на препарата от 6-фитаза, получена от Schizosaccharomyces pombe (ATCC 5233), като добавка към фуражи за пилета за угояване, кокошки носачки, пуйки за угояване, патици за угояване, отбити прасенца, прасета за угояване и свине майки с искане добавката да бъде класифицирана в категорията „зоотехнически добавки“. Посоченото заявление бе придружено от данните и документите, изисквани съгласно член 14, параграф 2 от посочения регламент.
 (4)
 В становището си от 04 април 2019 г. (3) Европейският орган за безопасност на храните („Органът“) заключи, че заявителят е предоставил данни, показващи, че добавката отговаря на условията за разрешаване.
 (5)
 При оценката на препарата от 6-фитаза, получена от Schizosaccharomyces pombe (ATCC 5233), беше установено, че са изпълнени условията за издаване на разрешение, предвидени в член 5 от Регламент (ЕО) No 1831/2003. Поради това разрешението за посочената добавка следва да бъде подновено съгласно предвиденото в приложението към настоящия регламент.
 (6)
 Като следствие от подновяването на разрешението за употреба на препарата от 6-фитаза, получена от Schizosaccharomyces pombe (ATCC 5233), като фуражна добавка при условията, определени в приложението към настоящия регламент, Регламент (ЕО) No 785/2007 следва да бъде отменен.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Подновява се разрешението за посочения в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, при спазване на условията, определени в същото приложение.
 Член 2
 Регламент (ЕО) No 785/2007 се отменя.
 Член 3
 Настоящият регламент влиза в сила на двадесетия ден след